CELEX: 62010CB0091
Language: hu
Date: 2010-09-29 00:00:00
Title: C-91/10. sz. ügy: A Bíróság (hetedik tanács) 2010. szeptember 29-i végzése (Rechtbank Breda (Hollandia) előzetes döntéshozatal iránti kérelme) — VAV-Autovermietung GmbH kontra Inspecteur van de Belastingdienst/Douane Zuid/kantoor Roosendaal (Az eljárási szabályzat 104. cikke 3. §-ának első bekezdése — Szolgáltatásnyújtás szabadsága — EK 49–55. cikk — Gépjárművek — Másik tagállamban nyilvántartásba vett és bérbe vett gépjármű valamely tagállamban való használata — E gépjármű e tagállamban a belföldi úthálózaton történő első használatakor való megadóztatása)

29.1.2011   
            
            
               HU
            
            
               Az Európai Unió Hivatalos Lapja
            
            
               C 30/13
            
         A Bíróság (hetedik tanács) 2010. szeptember 29-i végzése (Rechtbank Breda (Hollandia) előzetes döntéshozatal iránti kérelme) — VAV-Autovermietung GmbH kontra Inspecteur van de Belastingdienst/Douane Zuid/kantoor Roosendaal
   (C-91/10. sz. ügy) (1)
   
   (Az eljárási szabályzat 104. cikke 3. §-ának első bekezdése - Szolgáltatásnyújtás szabadsága - EK 49–55. cikk - Gépjárművek - Másik tagállamban nyilvántartásba vett és bérbe vett gépjármű valamely tagállamban való használata - E gépjármű e tagállamban a belföldi úthálózaton történő első használatakor való megadóztatása)
   2011/C 30/19
   Az eljárás nyelve: holland
   
      A kérdést előterjesztő bíróság
   
   Rechtbank Breda
   
      Az alapeljárás felei
   
   
      Felperes: VAV-Autovermietung GmbH
   
      Alperes: Inspecteur van de Belastingdienst/Douane Zuid/kantoor Roosendaal
   
      Tárgy
   
   Előzetes döntéshozatal iránti kérelem — Rechtbank Breda — Az EUMSZ 56–62. cikk értelmezése — A gépjárművek belföldi úthálózaton történő első használatakor regisztrációs adó fizetését előíró nemzeti szabályozás
   
      Rendelkező rész
   
   Az EK 49–55. cikket úgy kell értelmezni, hogy azzal ellentétes az olyan nemzeti szabályozás, mint amely az alapügyben szerepel, és amely alapján a más tagállamban nyilvántartásba vett és bérbe vett gépjárművet valamely tagállamban használó, e tagállamban lakó vagy letelepedett személy e gépjármű e tagállam úthálózatán való első használatakor köteles az olyan adó teljes összegét megfizetni, amelynek az említett gépjármű ezen úthálózaton való használatának időtartama függvényében számított túlfizetés körébe tartozó részét e használat befejezését követően kamatok nélkül térítik vissza.
   
      (1)  HL C 113., 2010.5.1.